咏荆轲     陶渊明      详细内容   到百度里查燕丹善养士，志在报强嬴 招集百夫良，岁暮得荆卿 君子死知己，提剑出燕京 素骥鸣广陌，慷慨送我行 雄发指危冠，猛气冲长缨 饮饯易水上，四座列群英 渐离击悲筑，宋意唱高声 萧萧哀风逝，澹澹寒波生 商音更流涕，羽奏壮士惊 心知去不归，且有后世名 登车何时顾，飞盖入秦庭 凌厉越万里，逶迤过千城 图穷事自至，豪主正怔营 惜哉剑术疏，奇功遂不成